OpenLLM-France/wikimedia huggingface dataset:
# Listenn eus lodennoù Battlestar Galactica (stirad skinwel 2004)

    Evit lodennoù ar stirad skinwel diazez gwelet: Listenn lodennoù Battlestar Galactica (stirad skinwel 1978) ha Galactica 1980.
Battlestar Galactica zo ur stirad skinwel amerikan milourel, hag ul lodenn eus ar frañchiz Battlestar Galactica frañchiz. Ar stirad a zo bet sevenet gant Ronald D. Moore evel un adsevel d'ar stirad skinwel diazez bloavezh 1978-1980 Battlestar Galacticahag a oa bet krouet gant Glen A. Larson. Ar stirad a zo bet skignet evit ar wech gentañ evel ministirad teir eurvezh e miz Kerzu 2003 war ar chadenn Sci-Fi Channel. Krog eo ar stirad skinwel da vezañ skignet er Rouantelezh-Unanet war ar chadenn Sky1 d'an 18 a viz Here 2004, d'ar 14 a viz Genver 2005 e krogas ar skignañ er Stadoù-Unanet.
Istor Battlestar Galactica a zo diazezet en ur sistem stered pell diouzhomp, eno e kaver ur sevenadur denel o vevañ war planedennoù anavezet evel an 12 Trevadenn. En amzer dremenet e oa bet savet ur brezel drastus etre an trevadennoù denel ha robotoù krouet ganto anvet Cylons anvet ar C'hentañ Brezel Cylon. Pa grog ar stirad e oa bet peoc'h etre ar robotoù ha mab-den e-pad 40 vloaz. Ar robotoù o devoa implijet an amzer-se evit prientiñ un dagadenn-veur a vez sevenet er ministirad. An 12 Trevadenn denel a zo riset darn an annezidi a zo marvet dre ar bombezadegoù nukleel. Eus ar flodad brezel trevadennel ne chom nemet ul lestr-egor brezel kozh ar Battlestar Galactica en e-benn ar c'homandant William "Bill" Adama. Dreistbeverien an dagadenn-veur a dec'h en ur implijout listri-egor a bep seurt ha gant sikour ar Battlestar Galactica a glask adkavout ur blanedenn vojennel evel repu, anvet Douar.

## Ar stirad

| Koulzad | Koulzad | Lodennoù | skignadur | skignadur |
| Koulzad | Koulzad | Lodennoù | Kentañ skignañ | Skignañ fin |
| | Ministirad | 2 | 8/12/2003 | 9/12/2003 |
| | Koulzad 1 | 13 | 8/10/2004 Rouantelezh-Unanet 15/01/2005 Stadoù-Unanet | 24/01/2005 Rouantelezh-Unanet 01/04/2005 Stadoù-Unanet |
| | Koulzad 2 | 20 | 15/07/2005 | 3/10/2006 |
| | Koulzad 3 | 20 | 6/10/2006 2006 | 25/03/2007 |
| | Razor | Film | 24/11/2007 | 24/11/2007 |
| | Koulzad 4 | 20 | 4/04/2008 | 20/03/2009 |
| | The Plan | Film | 10/01/2010 | 10/01/2010 |

## Ar ministirad

* Pennad spisoc'h gwelet: Battlestar Galactica ministirad
| Lodenn | Titl | Sevener | Senario | Breizh | Rouantelezh-Unanet Skignadur gentañ | Dreistbeverien |
| 1 | Kentañ lodenn | Michael Rymer | Ronald D. Moore | 19/01/2005 | 08/12/2003 | 50mil milion |
| Lid diglasañ ar Battlestar Galactica a zo harzet dre tagadenn-veur ar re Cylons war an 12 Trevadenn. |||||||
| 2 | Eil lodenn | Michael Rymer | Ronald D. Moore | 26/01/2005 | 08/12/2003 | 50 298 |
| An 12 Trevadenn a zo taget, kalz tud a zo lazhet, ar Galactica a glask kavout bolodoù a-benn bezañ kap da enebiñ ouzh ar re Cylons. |||||||
# Listenn inizi Gres

Setu listenn inizi Hellaz

## Renket a vrasañ da vihanañ

| | Anv | Takad | Gorread (km²) |
| 1 | Kreta | Kreta | 8 261 |
| 2 | Eubea | Mor Egea | 3 655 |
| 3 | Lesbos | Mor Egea | 1 641 |
| 4 | Rodos | Dodekanesa | 1 410 |
| 5 | C'hios | Mor Egea | 822 |
| 6 | Kefalonia | Inizi Ionian | 775 |
| 7 | Korfou | Inizi Ionian | 641 |
| 8 | Lemnos | Mor Egea | 482 |
| 9 | Samos | Mor Egea | 477 |
| 10 | Naksos | Kikladez | 436 |

## Hervez ar morioù pe an inizi
### Kreta ha trowardroioù

* Agria Gramvousa
* Chrysi
* Kreta
* Dia
* Dragonada
* Elasa
* Gavdopoula
* Gavdos
* Gianysada
* Haghia Pantes
* Koufonisi
* Mohlos
* Nea Souda
* Paximadia
* Psira
* Spinalonga

### Mor Egea
#### Kiklades

* Amorgos
* Anafi
* Andros
* Anydro
* Delos
* Despotiki
* Drakonissi
* Falkonera
* Folégandros
* Gios Georgios
* Gyaros
* Haghios Andreas
* Ios
* Irakleia
* Kéa
* Keros
* Kimolos
* Kinaros
* Kitriana
* Koutsomyti
* Kythnos
* Levitha
* Makra
* Milo et Antimilos
* Makronissos
* Mikonos
* Naxos
* Ofidoussa
* Pac'hia
* Paros hag Antiparos
* Petalioi
* Petites Cyclades : Iraklia, Schinoussa, Koufonissia, Donoussa
* Polyaigos
* Rhénée
* Santorin
* Serifos
* Sifnos
* Sikinos
* Strongyli
* Syros
* Tinos
* Thirasia
* Velopoula

#### Dodekanesa

* Agathonisi
* Alimia
* Astypalée
* Kalymnos
* Karpathos
* Cassos
* Chalki
* Cos
* Farmakonissi
* Gyali
* Kastellórizo
* Kinaros
* Leros
* Levitha
* Lipsi
* Nimos
* Nissiros
* Ofidoussa
* Patmos
* Pserimos
* Rodos
* Saria
* Sirna
* Symi
* Syrna
* Telendos
* Tilos
* Tria Nisia

#### Inizi Saronik

* Agios Georgios
* Angistri
* Dokos
* Aigina pe Egina
* Hidra
* Poros
* Salamis
* Spetses
* Spetsopoula

#### Sporades

* Alonnisos
* Arki
* Gioura
* Kyra Panagia
* Pelagos
* Peristera
* Piperi
* Psathoura
* Scantzoura
* Skópelos
* Skiathos
* Skyropoula
* Skyros
* Valaxa

#### Inizi arall

* Agios Efstratios
* Andipsara
* Armathia
* Astakida
* C'hios
* Elafonissos
* Fourni
* Haghios Minas
* Ikaria
* Inoussès
* Lesbos
* Lemnos
* Psara
* Samos
* Samotraki
* Saria
* Sfaktiria
* Thasos
* Thimena
* Ydra
* Zafora

### Mor Ionia
#### Inizi ionian

* Antikythera
* Antipaksos
* Atokos
* Ec'hinades
* Eriekoussa
* Ithake
* Kalamos
* Kastos
* Kefalonia
* Korfou
* Kythera
* Lefkada
* Madouri
* Meganisi
* Othonos
* Paksos
* Pondikonissi
* Skorpios
* Vidos
* Zante
# Listenn departamantoù gall Suis

Goude an Dispac'h Gall e 1789, ha krouidigezh an departamantoù er Rouantelezh C'hall e 1790, ez eas armeoù ar Republik C'hall da aloubiñ broioù all hag e voe krouet departamantoù nevez ganto en Izelvroioù, ha war-lerc'h gant Napoléon Bonaparte e Spagn, en Alamagn, en Italia, e Suis, e Gres.

## Al listenn

| Anv | Pennlec'h | Padelezh | Bro |
| Léman | Geneva | 1798-1814 | Suis, Frañs |
| Mont-Terrible | Porrentruy | 1793-1800 | Suis, Frañs |
| Simplon | Sion | 1810-1814 | Suis |
# Listenn eskoptioù kozh Breizh

Listenn eskoptioù kozh Breizh :
| Anv | Gorread | Bloavezh o c'hrouidigezh | Krouet gant |
| Eskopti Kerne | 5 979 km² | 848 | Sant Kaourintin |
| Eskopti Dol | 637 km² | VI$^{vet}$ kantved | Sant Samzun |
| Eskopti Leon | 2 019 km² | 848 | Sant Paol Aorelian |
| Eskopti Naoned | 7 352 km² | Dibenn an III$^e$ kantved | |
| Eskopti Redon | 14 parrez | krouet e miz Even 1449- dilamet e miz Kerzu 1449 | Nikolaz V, pab |
| Eskopti Roazhon | 3 946 km² | | Sant Melani |
| Eskopti Sant-Brieg | 2 558 km² | | Sant Brieg |
| Eskopti Sant-Malo | 3 931 km² | VI$^{vet}$ kantved | Sant Maclow pe Maloù |
| Eskopti Treger | 2 251 km² | 865 | Sant Tugdual pe Tudual |
| Eskopti Gwened | 5 649 km² | 465 | Sant Patern pe Padern |

## Notennoù ha daveoù

* ↑ B.A. Pocquet du Haut Jussé, "Les papes et les ducs de Bretagne", pajennoù 467 ha 468
# Listenn eus frouezh an drougael

Amañ e kaver Listenn frouezh an drougael (japaneg: Akuma no mi) a vez graet eus frouezh hud ijinet e bed ar manga One Piece. Milliget gant an dourioù hag an dud, ar pezh a ro an anv, ar frouezh-se a zo reoù demoniakl met a ro galloudoù dreistordinal d'an neb a zebr anezho. En eskemm e vez kollet ar galloud da neuial da skouer, ar pezh a zegas kudennoù d'an haroz pa rank mont war vor. Pa varv perc'henn ur frouezh, e vez adkavet er frouezhenn dostañ da lec'h marv ar perc'henn.

## Listenn ar frouezh
### Paramecia

Reiñ a ra an tu d'ar perc'henn da gaout ur c'hemm korf, da gemmañ an endro pe da grouiñ danvezioù ivez. An doare frouezh-se eo an hini aesañ da gavout e bed One Piece.

### Zoan

Reiñ a ra an tu da gemm stumm ha da gemer neuz ul loen.
# Kastell Neuschwanstein

Kastell Neuschwanstein (disaget [nɔʏˈʃvaːnʃtaɪ̯n] en alamaneg) zo ur c'hastell eus an XIX$^{vet}$ kantved, e kumun Schwangau, e Bavaria. Savet e oa bet gant Loeiz II, roue Bavaria, etre 1869 ha 1886. Bez' eo unan eus ar savadurioù gweladennet gant ar muiañ a dud en Alamagn. Abaoe marv ar roue Loeiz II, e 1886, eo digor ar c'hastell d'ar weladennerien. Abaoe an amzer-se ez eus bet tremen 50 milion a dud o tont da weladenniñ ar c'hastell, unan eus ar re vravañ zo en Alamagn. Perc'hennet eo gant stad Bavaria.
# Kastell Pouancé

Kastell Pouancé a zo ur c'hastell gall e Pouancé, e departamant Maine-et-Loire, e kornôg proviñs kozh Anjev, tost da harzoù Breizh. Unan eus kestell Marzoù Breizh eo.
Savet e voe ar c'hastell a weler bremañ etre an XIIvet hag ar XV$^{vet}$ kantved. Lakaet e voe seziz warnañ meur a wech, hag ur c'hastell a bouez bras e voe e dibenn ar XV$^{vet}$ kantved e-pad ar Brezel etre Breizh ha Bro-C'hall.
Monumant istorel eo abaoe 1926. Tammoù furchadegoù ha labourioù kempenn zo bet graet ennañ e-pad 40 vloaz, met n'eus ket bet furchadegoù pizh da c'houzout e istor da vat.

## Liammoù diavaez

a vo kavet e Wikimedia Commons.
* Wiki Anjou : Château de Pouancé
# Kastell Ogwr

Kastell Ogwr zo ur c'hastell ha ne chom nemet an dismantroù anezhañ e-kichen kêriadenn Ogwr, er c'hreisteiz da gêr Pen-y-bont ar Ogwr, e kontelezh Pen-y-bont ar Ogwr, gwechall e Morgannwg. War lez kreisteiz ar stêr Ewenni emañ, un tamm a-raok he c'hember gant ar stêr Ogwr.
Savet e voe e 1116 gant William de Londres pa oa an Normaned oc'h aloubiñ Kembre.
Bez' ec'h eo unan eus an tri c'hastell savet gant an Normaned er c'hornad, hag an daou all a oa re Kastell Coeti ha Castell Newydd (Pen-y-bont ar Ogwr).
Ul lez-varn hag un toull-bac'h zo bet er c'hastell betek an XIX$^{vet}$ kantved.

## Liammoù diavaez

* (en) Pajenn Kastell Ogwr e lec'hienn Cestyll Cymru/Castles of Wales

## Pennad kar

* Ogwr
# Kastell Nobles

Kastell Nobles zo ur c'hastell gall, e Bourgogn, e kumun La Chapelle-sous-Brancion, en Saône-et-Loire.
# Kastell Oudon

Kastell Oudon :
| Tour eizhkornek Kastell Oudon. ||
| Anv gallek | Château d'Oudon |
| Doare kastell | Kastell-kreñv |
| Deroù ar savidigezh | XIV$^{vet}$ kantved |
| Dibenn ar savidigezh | XV$^{vet}$ kantved |
| Perc'henn a-vremañ | ar Stad |
| Gwarez | Monumant istorel rummet (1866) Monumant istorel (2000) |
| Lec'hiadur ||
| Daveennoù lec'hiañ | 47° 20′ 44″ N, 1° 17′ 21″ O |
| Bro | Breizh |
| Bro hengounel | Bro-Naoned |
| Departamant | Liger-Atlantel |
| Kumun | Oudon |
| kemmañ |
Kastell Oudon zo ur c'hastell en Oudon, e Bro-Naoned hag el Liger-Atlantel, war lez hanternoz al Liger. Er Grennamzer e tifenne marzioù Breizh, evel kastell Ankiniz, pelloc'h er reter. En tu all d'al Liger, en Anjev, edo kastell Champtoceaux.
# Kastell Perzell

Kastell Perzell a reer e brezhoneg eus ur c’hreñvlec’h a zo en aod Plougonvelen, e Bro-Leon. Emañ war un enezennig a zo stag ouzh an douar-bras war-bouez un dreuzell. Talvezet en deus ar c’hreñvlec’h-se, e-pad pell, da ziwall mulgul Brest.

## Istor

Eus dibenn ar XVII$^{vet}$ kantved eo ar savadur a weler bremañ. Met moarvat e oa bet ur c’hastell all eno a-raok, unan hag a vije bet savet gant "duged Breizh". Eus 1474 eo ar meneg kentañ eus ar c’hastell-se anvet "kastell Perzell" pe « chasteau de Perzell ».

### Kreñvlec’h Vauban

E 1558 e oa bet distrujet ar c’hastell kentañ-se. Gant Vauban e voe divizet sevel ur c’hreñvlec’h eno, e 1689, da ziwall morlenn Brest ha diarbenn argadennoù ar Saozon. Lec’hiet-brav e oa kastell Perzell, etre Beg Lokmazhe ha Mulgul Brest. E 1694 e voe gwelet talvoudegezh ar c’hreñvlec’h hag e strollad-kanolioù pa voe diarbennet ur strollad listri saoz hag hollandat a glaske tagañ porzh Brest, e-pad emgann Kameled.
N’eo nemet e 1835 e oa bet savet an dreuzell gentañ a stage ar c’hreñvlec’h ouzh an douar-bras. Kent-se e veze graet gant ur baner stag ouzh ur fun da vont betek an enezennig. Kreñvaet e oa bet ar savadur etre 1880 ha 1890.

### Eil Brezel-bed

E-pad an Eil Brezel-bed e voe implijet ar c’hreñvlec’h gant soudarded Alamagn evel-just ha talvezout a reas dezho betek dibenn emgann Brest e miz Gwengolo 1944. Goude ar brezel e voe lezet ar c’hreñvlec’h hag an enezennig e gouezeri, e-pad ouzhpenn 40 vloaz, ha pa oa perc'hennet gant an arme.

## Bremañ

E 1990 e oa bet prenet ar c’hreñvlec’h gant kumun Plougonvelen. Abaoe ez eus bet graet furchadegoù ennañ ha labourioù zo bet kaset da benn evit adkempenn ar savadur hag evit ma vefe aes da weladenniñ. Meur a wech eo bet ret adsevel an dreuzell, kaset kuit gant korventennoù e-pad ar goañv. E-pad an hañv ez eus bet meur a wech abadennoù “tan ha kurun” war an enezennig, gant Strollad ar Vro Bagan, pe c’hoazh sonadegoù.

## Lennegezh

Anv zo eus kastell Perzell en ul levr bannoù-treset eus an dastumad L'épervier.

## Notennoù

* ↑ Geriadur Gregor Rostren, 1732, p. 90 ; KerOfis
* ↑ Y. Chevillotte, Le château de Bertheaume, la pointe de Perzel, des origines à Vauban, Bulletin Archéologique de l’Association Bretonne, 1992, pp. 253-264

## Liammoù diavaez

a vo kavet e Wikimedia Commons.
* Glad, le portail des patrimoines de Bretagne – fichenn Kastell Perzell
* Glad, le portail des patrimoines de Bretagne – fichenn strollad-kanolioù Kastell Perzell
* Plougonvelin, Histoire et Avenir, Souvenirs et Écoute
* Fort de Bertheaume - wiki-brest
# Kastell Penfro

Kastell Penfro zo ur c'hastell e-kreiz kêr Penfro, e Kembre, war lez ar stêr Cleddau.
Kroget e voe d'e sevel e 1093, gant an aotrou Roger Trefaldwyn, e-lec'h ur voudenn-gastell goshoc'h, war-lerc'h albouridigezh kreisteiz Kembre gant an Normaned. Biken ne voe kemeret ar c'hastell gant Kembreiz goude, daoust ma voe taget ganto meur a wech.

## Istor

E 1093 e voe savet ar c'hastell kentañ gant Roger Trefaldwyn (Roger of Montgomery), unan eus an aotrouien norman a oa bet oc'h aloubiñ Kembre.
Kant vloaz diwezhatoc'h e voe roet ar c'hastell da William Marshal gant ar roue saoz Richarzh Iañ. Gant Marshal, unan eus aotrouien bouezusañ ar rouantelezh en amzer-hont, e voe savet ur c'hastell mein e-lec'h ar c'hastell prenn ha reiñ a reas d'ar c'hastell an neuz en deus betek bremañ. Eus Kastell Penfro e loc'has an aotrouien norman hag o soudarded da vont da aloubiñ Iwerzhon, en XII$^{vet}$ kantved.
E 1456 e voe ganet er c'hastell Harri Tudor, a zeuio da vezañ roue Bro-Saoz gant an anv Herri VII. Mab e oa da Margaret Beaufort, c'hoar-gaer Jasper Tudor, aotrou ar c'hastell.
E-pad Brezel Diabarzh Bro-Saoz e c'houzañvas ar c'hastell meur a dagadenn. Kemeret e voe gant armeoù Oliver Cromwell e 1648, goude ur seziz seizh sizhun. Goude se e voe dilezet ar c'hastell ha kouezhañ a reas en e boull, tamm-ha-tamm.

## Hiziv

E 1880 hag e 1928 e voe graet labourioù da adkempenn ar rivinoù. Bremañ e vez graet war-dro ar c'hastell gant an aozadur Cadw ha gweladenniñ anezhañ a c'haller.
a vo kavet e Wikimedia Commons.
# Kastell Plessis-Bardoult

Kastell Plessis-Bardoult :
| Kastell Plessis-Bardoult ||
| Anv gallek | Château du Plessis-Bardoult |
| Lec'hiadur ||
| Daveennoù lec'hiañ | 47° 51′ 58″ N, 1° 45′ 24″ K |
| Bro | Breizh |
| Bro hengounel | Bro-Roazhon |
| Departamant | Il-ha-Gwilen |
| Kumun | Plegastell |
| kemmañ |
Emañ Kastell Plessis-Bardoult e kumun Plegastell, e Bro-Roazhon, e Breizh, e-kichen dervenn Breslon, e-kichen Milin Macaire, e-kichen lanneier Bagaron ha Baen-Veur.
Kastell Plessis-Bardoult zo koad tro-dro dezhañ. Bez’ ez eus ivez ur chapel ha tiez-feurm.

## Istor

Eus ar Grennamzer eo ar c'hastell gentañ. Adsavet e voe ar c'hastell en ugentvet kantved.

## Tiez-feurm

En Azginivelezh e tiorroas aotrouniezh ar Plessis-Bardoult tiez-feurm war an douaroù a oa tro-dro d'ar c'hastell : La Borde, Corvaiserie, Minaurais. E-pad an Dispac'h gall, war an ti-feurm "La Borde", Noël Villebout ha Marie Lebreton o deus 2 ejen, 6 buoc'h, 8 dañvad, 16 dañvadez hag ur marc'h.

## Pennadoù

Govelioù Plessis-Bardoult

## Luc'hskeudennoù

Chapel ar Plessis-Bardoult:

## Daveoù ha notennoù

* ↑ Château du Plessis-Bardoult Kastell Plessis-Bardoult.
# Kastell Pornizh

Kastell Pornizh :
| Ar c'hastell gwelet diouzh karter Gourmaelon. ||
| Anv(ioù) all | Kastell paotr e varv glas |
| Anv gallek | Château de Pornic, Château de Barbe Bleue |
| Doare kastell | Kastell-kreñv |
| Deroù ar savidigezh | XII$^{vet}$ kantved |
| Perc'henn kentañ | Aotrounez Raez |
| Implij orin | Annez ha difenn ar gêr |
| Perc'henn a-vremañ | Tiegezh Vogüé |
| Implij a-vremañ | Annez prevez |
| Gwarez | Monumant istorel (1986) Lec'hienn rummet (1955) |
| Lec'hiadur ||
| Daveennoù lec'hiañ | 47° 06′ 50″ N, 2° 06′ 20″ K |
| Bro | Breizh |
| Bro hengounel | Bro-Raez |
| Departamant | Liger-Atlantel |
| Kumun | Pornizh |
| Lec'hienn ofisiel | chateaudepornic.fr |
| kemmañ |
Kastell Pornizh zo ur c'hastell e Pornizh, 50 km er c'hornôg da Naoned, e Bro-Raez, el Liger-Atlantel hag e su Breizh. Arouez pennañ kêr Pornizh eo bet ar c'hastell-se abaoe pell zo. Savet e oa bet en XII$^{vet}$ kantved hag adkempennet meur a wezh da-c'houde. Er Grennamzer e servije da zifenn ha da gontrollañ porzh Pornizh ha Bae Bourc'hnevez.
# Met piv eo Belfegor ?

Met piv eo Belfegor ? zo ur film berr e brezhoneg savet gant Yann-Fañch Lugué, harpet gant skolajidi ha liseidi brezhonegerien kêr Redon. Skignet eo bet evit ar wech kentañ d'an 10 a viz Even 2017 e-pad nozvezh an donezonoù aozet gant Skolaj ar C'hleuz Sant Jozeb Redon. Skrivet eo bet ar senario gant ar skrivagner foran Patrick Denieul oc'h ambrougañ ar skolajidi diyezhek pempvet ha c'hwec'hvet klas.

## An istor

Emma, ul liseadez el lise Sant Salver e Redon, a zo ur gazetennerez a youl-vat evit ar blog Sekred.bzh arbennikaet war an istorioù hag ar fedoù mojennel hag iskis. Un nozvezh e tap poltriji eus Belfegor, ha c'hoant dezhi d'o embann met Max, rener ar blog, a sav a-enep evit abegoù tort. Emma ne gompren ket perak ne fell ket dezhañ embann ar poltriji.

## Tro-dro d'ar film

Kinniget e vo ar film e-pad festival ar filmoù berr e Betton.

## Liammoù diavaez

* Met piv eo Belfegor war Youtube
* Kinnig ar film war lec'hienn Skolaj ar C'hleuz Sant Jozeb.

## Notennoù ha daveennoù

* ↑ Ya! kazetenn niverenn 636 (Gwener 18 a viz Eost 2017, pajenn 4, pennad "Belfegor e Brezhoneg")
* ↑ https://web.archive.org/web/20230128174731/http://www.courtsenbetton.com/cat_film/2018/page/4/
# Meta-oppidom

Ger ijinet evit un oppidom az afe d'ober anezhañ meur a gêr pe meur a gêriadenn, pep hini anezho ur garg (kenwerzh, relijion, brezel...). Oppidom Corent, da skouer, a c'hallfe bezañ ul lodenn eus meta-oppidom an Arverned. Tost a-walc'h eo ar ster da hini ar ger "keoded" a-benn ar fin, un dra bennak etre "kêr", "broad" ha "stad".
Ne vez ket implijet alies ar ger-mañ, ha pa vefe e-touez an henoniourien zoken. Ne vez kavet nemet en un nebeud pennadoù henoniezh. N'eo ket anavezet a-walc'h kevredigezh ar c'halianed evit gouzout hag-eñ e oa eus "meta-oppidomoù" e gwirionez: un doare da gompren ha da zisplegañ aspadennoù o c'hêrioù eo, ha netra ken.
# Mesut Özil

Mesut Özil (en alamaneg [ˈmeːzut ˈøːzil] ; e turkeg [meˈsut ˈøzil]), ganet d'ar 15 a viz Here 1988 e Gelsenkirchen, zo ur c'hoarier mell-droad etrebroadel alaman. Stummet e oa e Schalke 04. C'hoari a ra evel ur c'hreizer tagañ e skipailh Arsenal abaoe 2013.
# Mestrez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mestrez zo ur ger brezhonek ha dezhañ meur a ster:
* pried ar mestr, gwelout mestr;
** komz a reer neuze eus mistri ha mestrezed,
* mestrez ar galon,
** dousig pe dousig koant,
** ha komprenet evel danvez-pried alies, hervez troidigezhioù zo, evel er bladenn "Gavottes à Scrignac", Coop Breizh, e troidigezh an "Disput tre ar mortolod hag e vestrez", kanet gant Marie-Laurence Fustec ha Brigitte Le Corre;
* mestrez-skol, pe skolaerez

## Dizemglev

Tud zo a implij ar ger mestrez ivez e-lec'h serc'h pe pried-kleiz. N'eo ket a-du an holl gant an implij-se, un implij fazius hervezo, meneget koulskoude e Geriadur brezhoneg An Here (2001), met dianav e Geriadur istorel ar brezhoneg (...-1997).
# Met piv eo Belfegor? II dindan maskl Belfegor

Met piv eo Belfegor ? Dindan maskl Belfegor zo titl da c'hortoz ur film da vezañ embannet e miz Gwengolo 2018. Eil lodenn un heuliad filmoù e brezhoneg, Met piv eo Belfegor, eo. An istor a dremen a-raok hini ar c'hentañ film Met piv eo Belfegor ?, hag a ro tro da welet yaouankiz Arzhur Bernede.
Filmet eo bet an darn eus ar film berr d'ar sadorn 2 a viz Even 2018. Skignet eo bet evit ar wech kentañ er Ciné manivel e Redon d'an 28 a viz Gwengolo 2018.

## Lec'hioù filmañ

* Filmañ al lodennoù er c'houskvaoù a zo bet graet el Lise Itron-Varia Redon.
* Al lodenn e ti Arzhur Bernede a zo bet filmet e gwir ti ar skrivagner e Redon.
* Al lodenn ziwezhañ a zo bet filmet el Lise Sant-Salver lec'h ma oa bet Arzhur Bernede o studiañ.

## Liammoù diavaez

* Ar filmig "Met piv eo Belfegor?"
* Met piv eo Belfegor? II dindan maskl Belfegor
# Mestre (Venezia)

Mestre zo ul lodenn eus kumun Venezia hag ur gêr en Italia e proviٌٌٌñsٌٌٌٌ Venezia ha rannvro Veneto.

## Liamm diavaez

* Lec'hienn Mestre
# Met piv eo Belfegor ? III

Met piv eo Belfegor ? III, sinet eo Belfegor zo ur film berr brezhoneg da vezañ embannet e miz Gwengolo 2021. An trede, ha diwezhañ hini eo, eus an heuliad filmoù Met piv eo Belfegor?. Goude bezañ bet gwelet yaouankiz Arthur Bernède en XIX$^{vet}$ kantved en eil film, eo distro an ober en amzer-vremañ en un enklask kaset gant ur strollad tud yaouank war un arouez iskis, bet livet ouzh ar mogerioù dre ar vro a-bezh.
An aktourien zo skolajidi en hentenn divyezhek eus Skolaj ar C'hleuz Sant Jozeb e Redon. Ar senario zo bet skrivet gant Padrig Denieul, Christian Baudu hag ur c'hlasad gallek eus ar skolaj.
Digoradur ar film zo bet savet gant ur c'hlasad RDHMA ha Philippe Jullien, saver tresadennoù-bev anezhañ.

## Krouidigezh

Arc'hantaouet eo bet gant sikour yalc'hadoù foran hag ur c'hampagn rastellañ arc'hant dre HelloAsso.

## Liammoù diavaez

* (br)/ (fr) Lec'hienn ofisiel

## Notennoù ha daveennoù

* ↑ https://www.helloasso.com/associations/dihun-bro-redon/collectes/financement-participatif-pour-le-court-metrage-sinet-eo-belfegor
# Mesía

Mesía zo ur gumun eus Galiza, e proviñs A Coruña.

## Parrezioù

Sede parrezioù ar gumun:
# Met piv eo Belfegor ? (heuliad filmoù)

Met piv eo Belfegor ? eo anv un heuliad filmoù berr breton savet gant skolajidi ha liesidi brezhonegerien Redon. Tri film a ya d'ober an heuliad, an hini gentañ anvet "Met piv eo Belfegor ?" an eil gant an titl "Met piv eo Belfegor? II dindan maskl Belfegor" hag an hini ziwezhañ anvet "Met piv eo Belfegor ? III".

## Listenn filmoù an heuliad

| Bloavezh embann | Titl | Studio(où) |
| 10 a viz Even 2017 | Met piv eo Belfegor ? | Scopidrone |
| 28 a viz Gwengolo 2018 | Met piv eo Belfegor ? II | Scopidrone |
| 2021 | Met piv eo Belfegor ? III | Scopidrone |
# Mestrino

Mestrino a zo ur gumun eus Italia e proviñs Padova, e rannvro Veneto.
# Nguyễn Hữu Thọ

Nguyễn Hữu Thọ (bet ganet d'an 10 a viz Gouere 1910 - aet da anaon d'ar 24 a viz Kerzu 1996) a oa bet Prezidant da c'hortoz Republik Sokialour Viêt Nam adal miz Meurzh 1980 betek miz Gouere 1981.
Kaset en doa da benn e studioù alvokad er deskadurezh c'hall e Chochin-Sina hag ezelañ a reas ouzh ar Strollad Sokialour Gall ha stourm evit dieubidigezh Viêt Nam ha bac'het e oa bet etre 1950 ha 1952.
Diwezhatoc'h e savas a-du gant Kenemglev Geneva sinet e 1954 en ur sevel a-enep da Brezidant Su Viêt Nam, Ngô Đình Diệm. Harzhet e oa bet adarre e 1954, ar wezh-mañ gant gouarnamant Su Viêt Nam, ha menel a reas en toull betek 1961 pa deuas a-benn da dec'hel kuit ac'halese.
Ur wezh dieub, e teuas Nguyễn Hữu Thọ da vezañ Kadoriad Poellgor Kreiz an Talbenn evit an Dieubidigezh Vroadel hag e 1969 Kadoriad Kuzul Kengor Kuzuliañ Gouarnamant Dispac'hel da C'hortoz Republik Su Viêt Nam ha kenderc'hel a reas er c'harg-se a post betek ma oa bet enteuzet Su Viêt Nam e Norzh Viêt Nam da geñver adunvanidegezh an div vro e 1976.
Er Viêt Nam nevez-unanet e oa bet anezhañ unan eus an daou eil-prezidant betek marv Tôn Đức Thắng, pa oa bet anvet Prezidant da c'hortoz (miz Ebrel 1980 - miz Gouere 1981) ha kenderc'hel a reas war ar post-se betek ma oa bet anvet Trường Chinh da Brezidant ar vro.
Da c'houde e teuas da vezañ Kadoriad ar Vodadeg Vroadel betek 1987.
Roet e oa bet dezhan Priz Lenin ar Peoc'h e 1983.